cyanic-selkie/wikianc huggingface dataset:
Άκκρα Χαρτς οφ Όουκ ΣΚ
Η Άκκρα Χαρτς οφ Όουκ ΣΚ (αγγλικά: Accra Hearts of Oak SC) είναι μια επαγγελματική ποδοσφαιρική ομάδα από την Άκκρα, Γκάνα. Η ομάδα αγωνίζεται στην Πρέμιερ Λιγκ Γκάνας. Ιδρύθηκε το 1911. Αγωνίζεται στο Άκκρα Σπορτς Στέιντιουμ χωρητικότητας 40.000 θεατών.
Σε διεθνές επίπεδο έχει κατακτήσει 1 CAF Confederation Cup το 2004, 1 Κύπελλο Πρωταθλητριών Ποδοσφαίρου Αφρικής το 2000 ενώ ήταν και φιναλίστο 1977 και 1979 και 1 Σούπερ Καπ Ποδοσφαίρου Αφρικής το 2001. Σε εθνικό επίπεδο έχει κατακτήσει 20 Ghanaian League Champions (1956, 1958, 1961/62, 1971, 1973, 1976, 1978, 1979, 1984, 1985, 1989/90, 1996/97, 1997/98, 1999, 2000, 2001, 2002, 2004/05, 2006/07, 2009). 10 Ghanaian FA Cup (1973, 1974, 1979, 1981, 1989, 1990, 1993/94, 1995/96, 1999, 2000) και 2 Ghana Super Cup (1997, 1998).
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1911 Κατηγορία:Ποδοσφαιρικές ομάδες Γκάνας Κατηγορία:Άκκρα Χαρτς οφ Όουκ ΣΚ
Αλέξανδρος Κ. Μουρούζης
thumb|right|250px|Ταφικό μνημείο του Αλέξανδρου Μουρούζη στη Ρουμανία Ο Αλέξανδρος Μουρούζης (ρουμανικά: Alexandru Constantin Moruzi, 1805-1873), τού οποίου η καταγωγή ήταν από την επιφανή Ποντιακή οικογένεια Μουρούζη, τού Φαναρίου, υπήρξε πολιτικός καί μέλος τής ελληνικής παροικίας τής Ρουμανίας.
Βιογραφία
Γεννήθηκε στις 29 Ιουλίου/Αυγούστου 1805 στο Φανάρι. Πατέρας του ήταν ο Κωνσταντίνος Αλεξάνδρου Μουρούζης (1786-1821) και μητέρα του η Ραλλού Αλεξάνδρου Μαυροκορδάτου.
Ο Αλέξανδρος διετέλεσε Πρωθυπουργός της Μολδαβίας από τις 23 Δεκεμβρίου 1861 έως τις 15 Φεβρουαρίου 1862. Απεβίωσε στη Φότζια της Ιταλίας στις 25 Απριλίου 1873 και ο τάφος του βρίσκεται στη Ρουμανία.
Οικογένεια
Νυμφεύτηκε πρώτα το 1835 την Πουλχερία Ροζέττι/Ρωσέτη (απεβ. Ιανουάριος 1842) και είχε τέκνα:
Ο Αλέξανδρος το 1846 έκανε δεύτερο γάμο, με τη Σμαράγδα Στούρτζα (απεβ. 1884), χήρα Γεωργάκη Μπαλς/Μπάλτσα.
Παραπομπές
Κατηγορία:Ρουμάνοι πολιτικοί Κατηγορία:Πολιτική της Μολδαβίας Κατηγορία:Οικογένεια Μουρούζη
Τσαντίγκαρ
thumb|240px|Το ανοικτό χέρι, έργο του Λε Κορμπυζιέ Η Τσαντίγκαρ (Chandigarh ) είναι πόλη και ομοσπονδιακό έδαφος της Ινδίας, που αποτελεί την πρωτεύουσα δύο πολιτειών, της Χαρυάνα και του Παντζάμπ. Η λέξη Τσαντίγκαρ μεταφράζεται ως "Φρούριο του Τσαντί". Το όνομα προέρχεται από έναν αρχαίο ναό που ονομάζεται "Τσαντί Μαντίρ" (Chandi Mandir) και βρίσκεται κοντά στην πόλη, αφιερωμένο στην ινδουιστική γυναικεία θεότητα Τσαντί. Η Τσαντίγκαρ έχει πληθυσμό περίπου 960.000 κατοίκων.
Η Τσαντίγκαρ αποτελεί την πρώτη σχεδιασμένη πόλη στην Ινδία, μετά την ανεξαρτητοποίησή της το 1947. Το σχέδιο της πόλης εκπονήθηκε από τον Λε Κορμπυζιέ.
Εξωτερικοί σύνδεσμοι
Κατηγορία:Πόλεις της Ινδίας Κατηγορία:Πόλεις που οικοδομήθηκαν για να γίνουν πρωτεύουσες
Τζασέν (αποθεματικό)
Η Δημόσια Επιχείρηση για τη Διαχείριση και Προστασία της Περιοχής πολλαπλών χρήσεων Τζασέν (Јавно претпријатие за управување и заштита на повеќенаменското подрачје „Јасен“) ή απλά Αποθεματικό Τζασέν (Резерват „Јасен“) είναι ένα φυσικό αποθεματικό στη Βόρεια Μακεδονία. Ανακηρύχθηκε σε προστατευόμενο φυσικό αποθεματικό το 2010 (μέρος του οποίου είχε δηλωθεί ως αποθεματικό το 1958) και απέχει μόνο 15 χλμ. από τα Σκόπια. Το πάρκο περιλαμβάνει περίπου 24000 εκταρίων σπηλαίων, βουνών, υπόγειων ποταμών και λιμνών. Το χαμηλότερο σημείο είναι η μη καταγεγραμμένη λίμνη στο φαράγγι Μάτκα. Το υψηλότερο σημείο είναι το όρος Καραντζικα με ύψος σχεδόν 2500 μέτρων.
Το πάρκο είναι το σπίτι του απειλούμενου Ευρασιανού λύγκα και του σπάνιου βαλκανικού αγριολούλουδου.
Εξωτερικοί σύνδεσμοι
Κατηγορία:Γεωγραφία της Βόρειας Μακεδονίας
Presto
Το Presto είναι το 13ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 21 Νοεμβρίου του 1989 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.
Η ηχογράφηση του πραγματοποιήθηκε στο "Le Studio" του Κεμπέκ και το "McClear Place" του Τορόντο το καλοκαίρι του 1989, ενώ η μίξη του πραγματοποιήθηκε στο "Metropolis" του Λονδίνου, τον Σεπτέμβριο του ίδιου έτους.
Με το "Presto", οι Rush ξεκίνησαν να αλλάζουν τον ήχο τους βασίζοντας την μουσική τους στην κιθάρα, σε σχέση με τα πλήκτρα που κυριαρχούσαν κατά την δεκαετία του '80, τα οποία συνέχισαν να υφίστανται αλλά δεν αποτελούσαν πλέον το επίκεντρο.
Οι κριτικές για το άλμπουμ ήταν μέτριες, με το "Allmusic" να του δίνει 2,5 / 5 αστέρια, το "Sputnik Music" μέσο όρο βαθμολογιών 3,3 / 5 και το "Metal Archives" 65%. Παρ' όλα αυτά, σκαρφάλωσε στο καναδικό Top-10 και το # 16 του Billboard, για να βραβευθεί ως πλατινένιο στην πατρίδα τους και χρυσό στις Ηνωμένες Πολιτείες, με την βοήθεια των σινγκλ "Show Don't Tell", "The Pass" και "Superconductor".
Λίστα Τραγουδιών
1. Show Don't Tell (Lee, Lifeson, Peart) - 5:01
2. Chain Lightning (Lee, Lifeson, Peart) - 4:33
3. The Pass (Lee, Lifeson, Peart) - 4:52
4. War Paint (Lee, Lifeson, Peart) - 5:24
5. Scars (Lee, Lifeson, Peart) - 4:07
6. Presto (Lee, Lifeson, Peart) - 5:45
8. Anagram (for Mongo) (Lee, Lifeson, Peart) - 4:00
9. Red Tide (Lee, Lifeson, Peart) - 4:29
10. Hand Over Fist (Lee, Lifeson, Peart) - 4:11
Βραβεία
Presto (άλμπουμ)
Ηνωμένες Πολιτείες (RIAA Certification): Χρυσός
Καναδάς (CRIA Certification): Πλατινένιος
Ηνωμένο Βασίλειο (BPI Certification): Ασημένιος
Μέλη των Rush
Οι μουσικοί οι οποίοι ηχογράφησαν το "Presto" ήταν οι εξής:
Πηγές
Κατηγορία:Δισκογραφία των Rush Κατηγορία:Άλμπουμ του 1989
Άννα Σεμενόβιτς
Η Άννα Γκριγκόριγεβνα Σεμενόβιτς (ρωσικά: А́нна Григо́рьевна Семено́вич), είναι διάσημη Ρωσίδα τραγουδίστρια, ηθοποιός, χορεύτρια καλλιτεχνικού πατινάζ και μοντέλο, γεννημένη 1 Μαρτίου του 1980 στη Μόσχα.
Μπλεστιάσιγιε
Η Σεμενόβιτς ήταν μέλος απο το 2003-2007 στο ρωσικό γκρουπ Μπλεστιάσιγιε (ρωσικά: Блестящие)
Πάβελ φον Ρένενκαμπφ
Ο Πάβελ φον Ρένενκαμπφ (ρωσ. Павел Карлович фон Ренненкампф, 29 Απριλίου 1854 – 1 Απριλίου 1918) ήταν Ρώσος στρατηγός, που υπηρέτησε στον Αυτοκρατορικό Στρατό της Ρωσίας για 40 χρόνια.
Πρώτα χρόνια
Ο Ρένενκαμπφ, γερμανικής καταγωγής, γεννήθηκε το 1854 στο Κονούβερε της Εσθονίας. Κατατάχθηκε στον Αυτοκρατορικό Ρωσικό Στρατό στην ηλικία των 19 και φοίτησε στη Σχολή Πεζικού του Ελσίνκι. Ξεκίνησε την καριέρα του στο 5ο Σύνταγμα Λογχοφόρων της Λιθουανίας. Αποφοίτησε από την Ακαδημία του Γενικού Επιτελείου στην Αγία Πετρούπολη το 1882. Υπηρέτησε ως κατώτερος αξιωματικός στο 14ο Σώμα Στρατού μέχρι το 1884 και στη Στρατιωτική Περιοχή της Βαρσοβίας και στη Στρατιωτική Περιοχή του Καζάν μέχρι το 1886. Ήταν βοηθός στο επιτελείο των Κοζάκων του Ντον από τον Μάρτιο του 1888, αξιωματικός επιτελείου του 2ου Σώματος Στρατού από τον Οκτώβριο του 1889 και Αρχηγός Επιτελείου του Οχυρού Οσοβέτς από τον Μάρτιο του 1890. Το ίδιο έτος προήχθη σε Συνταγματάρχη. Τον Νοέμβριο του 1899, ως Αρχηγός Επιτελείο της Περιοχής της Βαϊκάλης, προήχθη σε Υποστράτηγο.
Ο Ρένενκαμπφ διοικούσε τέσσερα τάγματα ιππικού, δύο εκατοντάδες Κοζάκων και δύο πυροβολαρχίες κατά τη διάρκεια της Εξέγερσης των Μπόξερς το 1900-01 και ήταν υπεύθυνος για την κατάληψη του Τσιτσιχάρ και του Κιρίν στη Μαντζουρία, καθώς και την απώθηση οποιασδήποτε απειλής από την πλευρά των Μπόξερς στο Χαρμπίν και στον Κινέζικο Ανατολικό Σιδηρόδρομο. Κατά τη διάρκεια της εκστρατείας, έλαβε τα παράσημα του Τάγματος του Αγίου Γεωργίου Γ΄ και Δ΄ Τάξεως.
Μετά την εξέγερση, ο Τσάρος πρότεινε στον Ρένενκαμπφ να αναλάβει τη διοίκηση της Αυτοκρατορικής Φρουράς, αλλά ο τελευταίος (προς έκπληξη του Τσάρου) αρνήθηκε. Τότε ορίστηκε Διοικητής της 1ης Ανεξάρτητης Ταξιαρχίας Ιππικού, θέση που κατείχε μέχρι το 1904.
Ρωσοϊαπωνικός Πόλεμος
Τον Φεβρουάριο του 1904, μετά την έναρξη του Ρωσοϊαπωνικού Πολέμου, ο Ρένενκαμπφ ορίστηκε Διοικητής της Μεραρχίας Κοζάκων της Βαϊκάλης. Προήχθη σε Αντιστράτηγο τον Ιούλιο του 1904 και τραυματίστηκε κατά τη διάρκεια της μάχης στο Πέρασμα Μοτιέν (10 Ιουλίου 1904), στην προσπάθεια του να βοηθήσει τον Αντιστράτηγο Φιόντορ Κέλλερ να σταματήσει την προώθηση της 1ης Ιαπωνικής Στρατιάς. Παρέμεινε στο νοσοκομείο μέχρι τη μάχη του Λιαογιάνγκ (Αύγουστος/Σεπτέμβριος 1904). Τον Οκτώβριο του 1904 διοικούσε το ιππικό κατά τη διάρκεια της μάχης του Σάχο και ένα σώμα κατά τη διάρκεια της μάχης του Μουκντέν (Φεβρουάριος/Μάρτιος 1905). Στο Μουκντέν, αντικατέστησε τον Υποστράτηγο Μιχαήλ Αλεξέγιεβ στη διοίκηση της αριστερής πτέρυγας της ρωσικής παράταξης και προσπάθησε να σταθεροποιήσει την κατάσταση. Ωστόσο, μετά τη μάχη του Μουκντέν, ο Στρατηγός Αλεξάντερ Σαμσόνοβ κατηγόρησε τον Ρένενκαμπφ πως απέτυχε να τον βοηθήσει στη μάχη και οι δύο αξιωματικοί έγιναν εχθροί.
Αποκατάσταση
Μετά τον Ρωσοϊαπωνικό Πόλεμο, ο Ρένενκαμπφ αποκαταστάθηκε εν μέρει ασχολούμενος με τους επαναστάτες στη Σιβηρία ως Διοικητής του 7ου Σιβηρικού Σώματος Στρατού. Η κατάπνιξη της εξέγερσης στη Δημοκρατία της Τσιτά και η ανακατάληψη του Σιδηροδρόμου της Βαϊκάλης σήμαναν την προαγωγή του σε Στρατηγό τον Δεκέμβριο του 1910 - ωστόσο, τα επόμενα έτη, οι επαναστάτες τον έθεσαν στόχο δολοφονίας αρκετές φορές. Από το 1912 ήταν Υπασπιστής Στρατηγός και Αρχηγός Επιτελείου στη Στρατιωτική Περιοχή του Βίλνο.
Πρώτος Παγκόσμιος Πόλεμος
Κατά την έναρξη του Πρώτου Παγκοσμίου Πολέμου, ο Ρένενκαμπφ ανέλαβε τη διοίκηση της 1ης Στρατιάς κατά τη διάρκεια της εισβολής στην Ανατολική Πρωσία, προωθούμενος από τα βορειοανατολικά. Η συμπεριφορά του κατά τη διάρκεια της μάχης του Τάτενμπεργκ, ιδίως η αδυναμία του να συνεργαστεί με τη 2η Στρατιά του Αλεξάντερ Σαμσόνοβ, είχε ως αποτέλεσμα να πέσει στη δυσμένεια του Στρατηγού Γιάκοβ Ζιλίνσκι (Διοικητή του Τομέα της Ανατολικής Πρωσίας), ενώ άλλοι αξιωματικοί προσπάθησαν να τον απομακρύνουν από τη διοίκηση.
Μετά τη σχετική επιτυχία στη μάχη του Γκούμπιννεν στα μέσα Αυγούστου, την αποτυχία στην πρώτη μάχη των λίμνων Μαζούρ τον ίδιο μήνα, η οποία είχε ως αποτέλεσμα την υποχώρηση των Ρώσων από την Ανατολική Πρωσία, και τη Μάχη του Λότζ τον Νοέμβριο του 1914, ο Ρένενκαμπφ απολύθηκε λόγω της ανικανότητας του και η ζωή του τέθηκε σε κίνδυνο καθώς κατηγορήθηκε για προδοσία (λόγω της εθνικής καταγωγής του). Ο Ρένενκαμπφ κατάθεσε την παραίτηση του στις 6 Οκτωβρίου 1915. Μετά τη Φεβρουαρινή Επανάσταση του 1917 φυλακίστηκε στο Οχυρό των Πέτρου και Παύλου στην Αγία Πετρούπολη από την Προσωρινή Κυβέρνηση της Ρωσίας, η οποία κατηγόρησε τον Ρένενκαμπφ για εγκληματικές ενέργειες κατά τη διάρκεια του πολέμου, όπως υπεξαίρεση και κακοδιαχείριση.
Σύλληψη και εκτέλεση
Ο Ρένενκαμπφ αφέθηκε ελεύθερος μετά την Οκτωβριανή Επανάσταση και μετακόμισε στο Ταγκανρόγκ, στην ακτή της Θάλασσας Αζόβ, όπου διέμεινε με το επίθετο «Μαντουσάκης», ισχυριζόμενος πως ήταν Έλληνας πολίτης - ωστόσο, ανακαλύφθηκε από τους Μπολσεβίκους στις 16 Μαρτίου 1918. Οι Μπολσεβίκοι του πρότειναν τη διοίκηση στρατευμάτων του Κόκκινου Στρατού κατά τη διάρκεια του Ρωσικού Εμφυλίου Πολέμου. Ο Ρένενκαμπφ αρνήθηκε την πρόταση, συνελήφθη και εκτελέστηκε στις 1 Απριλίου 1918 στα διαμερίσματα του Βλαντίμιρ Αντόνοβ-Οβσέγιενκο.
Τα έργα τέχνης και άλλα αντικείμενα που είχε αποκτήσει κατά τη διάρκεια της εξέγερσης των Μπόξερς βρίσκονται στο Παλάτι Αλφεράκη στο Ταγκανρόγκ.
Ντέιβιντ Στερν
Παραπομπές
Κατηγορία:Κομισάριοι του NBA Κατηγορία:Εισαχθέντες στο Hall of Fame της FIBA Κατηγορία:Εισαχθέντες στο Naismith Memorial Basketball Hall of Fame
Χάρης Βαρθακούρης
Ο Χάρης Βαρθακούρης (Αθήνα, 26 Μαρτίου 1975) είναι Έλληνας τραγουδιστής, γιος του Γιάννη Πάριου.
Παιδική ηλικία και Οικογένεια
Γεννήθηκε στις 26 Μαρτίου του 1975 στην Αθήνα με γονείς τον Γιάννη Πάριο και τη Ντίνα Μαρκοπούλου. Έχει έναν ακόμα ομόαιμο αδερφό, τον Θανάση, και δύο ακόμα ετεροθαλείς αδελφούς, τον Μιχαήλ-Άγγελο και τον Νικόλα, από τον δεύτερο γάμο του πατέρα του.
Μουσική και σπουδές
Ο Χάρης, λόγω του πατέρα του, οικειοποιήθηκε από πολύ μικρός την μουσική, στην οποία αργότερα συνειδητοποίησε και την κλίση του. Η πρώτη επίσημη επαφή του με την μουσική συνέβη όταν ήταν δέκα ετών όταν συνέθεσε και ερμήνευσε -με τον πατέρα του- το τραγούδι του ‘Πιο καλή η μοναξιά‘. Το 1992 ο Χάρης πήγε στην Βοστώνη για να σπουδάσει Εφαρμογή Ηλεκτρονικών Υπολογιστών στη μουσική και επέστρεψε το 1994 με έτοιμη την μουσική για τον καινούργιο δίσκο του Γιάννη Πάριου “Παρέα Με Το Χάρη” που κυκλοφόρησε τον Νοέμβριο του 1995.
Προσωπική ζωή
Το 2010, παντρεύτηκε με πολιτικό γάμο την Αντελίνα Τελώνη-Βαρθακούρη, με την οποία γνωρίστηκαν μέσω Facebook. Μαζί της έχει αποκτήσει δύο κόρες, τη Μελωδία (γενν. 2010) και τη Λιόνα (γενν. 2012).
Καριέρα
Η πρώτη του εμφάνιση ήταν το 1999 με τον Γιάννη Πάριο και τον Στέλιο Ρόκκο στο νυχτερινό μαγαζί ‘Πύλη Αξιού’ στην Θεσσαλονίκη.
Το 2000 κυκλοφόρησε το πρώτο του Cd-Single ‘Προκαταβολικά‘ (που περιείχε τα τραγούδια "Αδέσποτες οι Νύχτες" και "Τον εαυτό σου να κοιτάς")και λίγο αργότερα ο πρώτος του δίσκος ‘Αδέσποτες οι νύχτες‘ με δική του μουσική και στίχους του Γιάννη Πάριου, του Αντώνη Ανδρικάκη, του Άρη Δαβαράκη, του Βαγγέλη Κωνσταντινίδη και της Ναταλίας Γερμανού.
Το 2002 κυκλοφόρησε το δεύτερο άλμπουμ του ‘Αδυναμία μου‘ που περιέχει και την τεράστια επιτυχία τoυ "Βράδια Αξημέρωτα". Την ίδια χρονιά ξεκίνησε η συνεργασία του με τον Τόλη Βοσκόπουλο και την Δέσποινα Βανδή στο νυχτερινό μαγαζί Rex.
Πέντε χρόνια μετά, ο Βαρθακούρης επανέρχεται στην καλλιτεχνική σκηνή με νέο Cd-Single ‘Φώναξε πιο δυνατά’ από την Sony BMG.
Το 2010 κυκλοφόρησε τον τρίτο προσωπικό του δίσκο "Άρχοντας του Κόσμου" που περιέχει το "Φώναξε πιο δυνατά", το "Τα'πια" και το "Έστω" μεταξύ άλλων.
Ο Χάρης έχει συνθέσει πολλά κομμάτια για τον πατέρα του καθώς και για τους: Αντώνης Ρέμος, Σάκης Ρουβάς, Νατάσα Θεοδωρίδου, Δέσποινα Βανδή, Stan (τραγουδιστής) κ.α.
Έχει επίσης γράψει μουσική σε διαφημιστικά καθώς και πολλά σήματα και θέματα τηλεοπτικών και ραδιοφωνικών εκπομπών.
Το 2019 ο Χάρης μαζί με την σύζυγο του, Αντελίνα, συμμετείχαν στο ταξιδιωτικό reality του Star Channel "Globetrotters" όπου και κέρδισαν την πρώτη θέση.
Το 2020 τον βρίσκει παρουσίαστή του νέου Big Brother (Ελλάδα) στον ΣΚΑΪ και από τις 30 Ιανουαρίου 2021 στην εκπομπή "ΣουΚου Family" μαζί με τη σύζυγό του Αντελίνα, που μεταδίδεται τα μεσημέρια του Σαββατοκύριακου στο ίδιο κανάλι.
Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί Κατηγορία:Έλληνες στιχουργοί Κατηγορία:Έλληνες συνθέτες Κατηγορία:Έλληνες μουσικοί Κατηγορία:Έλληνες παρουσιαστές
Μάρκο Φέρστερ
Ο Μάρκο Φέρστερ (Marco Förster, 23 Απριλίου 1976) είναι Γερμανός ποδοσφαιριστής. Αγωνίζεται ως κεντρικός αμυντικός.
Βιογραφία
Γεννήθηκε στις 23 Απριλίου 1976 στη Δρέσδη της τότε Ανατολικής Γερμανίας. Από το 1995 έως το 2000 αγωνίστηκε στις ομάδες Λοκομοτίβ Λειψίας (1995 - 1997), Τσβικάου (1997 - 1998) και Ροτ Βάις Έσσεν (2000).
Από το 2000 αγωνίστηκε με επιτυχία για οκτώ χρόνια στην Ελλάδα. Φόρεσε τις φανέλες των ομάδων του Ακράτητου (2000 - 2001), του Εθνικού (2001 - 2002), του Αθηναϊκού (2002), του Ηλυσιακού (2004) της Λάρισας (2004 - 2008)και της Αναγέννηση Καρδίτσας (2009 - 2010).
Το 2008 ζήτησε από τη διοίκηση της Λάρισας να μείνει ελεύθερος για προσωπικούς λόγους, πράγμα που η ομάδα δέχθηκε χαρακτηρίζοντάς τον υπόδειγμα συνέπειας και επαγγελματισμού καθ' όλη τη διάρκεια της παρουσίας του.
Κατηγορία:Γερμανοί ποδοσφαιριστές Κατηγορία:Ποδοσφαιριστές Ακράτητου Άνω Λιοσίων Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Αθηναϊκού Κατηγορία:Ποδοσφαιριστές Ηλυσιακού Κατηγορία:Ποδοσφαιριστές Α.Ε. Λάρισας Κατηγορία:Αμυντικοί ποδοσφαιριστές Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΑΕΠ Πάφου Κατηγορία:Ποδοσφαιριστές Α.Σ. Αναγέννησης Καρδίτσας 1904 Κατηγορία:Ποδοσφαιριστές 1. ΦΚ Λοκομοτίβ Λειψίας Κατηγορία:Ποδοσφαιριστές 2. Μπουντεσλίγκα
Καύσιμο
Καύσιμα λέγονται οι ουσίες που ενώνονται με το οξυγόνο παράγοντας θερμότητα (ή όπως λέγεται συνήθως πιο επιστημονικά καίγονται με εξώθερμη αντίδραση). Τα καύσιμα χρησιμοποιούνται σε μια πληθώρα τεχνικών εφαρμογών για την παραγωγή ενέργειας, πιο ειδικά θερμικής ενέργειας (θερμότητας).
Γενικά
Ένα μεγάλο πλήθος ουσιών φυσικής ή τεχνητής προέλευσης μπορούν να χρησιμοποιηθούν σαν καύσιμα, αλλά μόνο ένας ορισμένος αριθμός από αυτές έχουν πρακτική αξία από τεχνική άποψη για παραγωγή ενέργειας. Ένα χαρακτηριστικό παράδειγμα για να γίνει κατανοητή αυτή η λεπτή διαφορά είναι τα μέταλλα: τα μέταλλα δεν καίγονται (εκτός από το μαγνήσιο), όμως κάποια μέταλλα κάτω από ορισμένες συνθήκες ενώνονται με το οξυγόνο πολύ εύκολα. Έτσι π.χ. ο σίδηρος όταν είναι σε λεπτό διαμερισμό καίγεται και αυτό μπορούμε να το παρατηρήσουμε εύκολα κατά το κόψιμο μιας σιδηρόβεργας με ένα τροχό. Η παραγόμενη θερμότητα από αυτού του είδους τις καύσεις δεν είναι τεχνικά εκμεταλλεύσιμη.
Το κριτήριο επομένως για να χαρακτηριστεί μια ουσία καύσιμο, τουλάχιστον από τεχνική άποψη, είναι η παραγόμενη θερμότητα από την καύση της να είναι τεχνικά εκμεταλλεύσιμη, να μπορεί δηλαδή να μετατραπεί σε μηχανικό έργο στις (θερμικές) μηχανές.
Η ανάπτυξη της πυρηνικής φυσικής και συνακόλουθα της πυρηνικής τεχνολογίας, έχει διευρύνει την έννοια των καυσίμων περιλαμβάνοντας σε αυτά και ουσίες για τις οποίες η παραγόμενη θερμότητα δεν προέρχεται από καύση, αλλά από πυρηνικές αντιδράσεις, δηλαδή διεργασίες που γίνονται σε ατομικό επίπεδο στους πυρήνες των μορίων των ουσιών αυτών.
Θάνατοι τον Μάιο του 2009
Παρατίθενται θάνατοι σημαντικών προσώπων που μεταδόθηκαν στα ΜΜΕ το Μάιο του 2009.
31 Μαΐου
05
.ao
.ao είναι ο top-level domain κωδικός για την Ανγκόλα στο Διαδίκτυο.
Παραπομπές
Κατηγορία:Top-level domains Κατηγορία:Επικοινωνίες στην Ανγκόλα
Toppdomän
2014
Η παρούσα σελίδα αφορά το έτος 2014 κατά το Γρηγοριανό ημερολόγιο
Το έτος 2014, άρχισε την ημέρα της Τετάρτης. Αποτελεί την 14η χρονιά της 3ης χιλιετίας και την 5η χρονιά της δεκαετίας του 2010. Τέλος, είναι το 2014ο έτος της Χριστιανικής Χρονολογίας. Το έτος 2014 έχει ανακηρυχθεί ως "Το έτος της Οικογένειας" και ως το "Ετος Πολιτισμού", ενώ το έτος χαρακτηρίζεται και ως το "Έτος Γκρέκο", καθώς συμπληρώνεται 400 χρόνια από τον θάνατο του διάσημου Έλληνα ζωγράφου, Δομίνικου Θεοτοκόπουλου.
Γεγονότα
Αναλυτικά τα γεγονότα ανά μήνα:
Θάνατοι
Αναλυτικά οι θάνατοι ανά μήνα:
Εξωτερικοί σύνδεσμοι
Κατηγορία:Έτη
Προχαλκηδόνιες Εκκλησίες
Προχαλκηδόνιες ή Ανατολίτικες Ορθόδοξες Εκκλησίες ονομάζονται εκείνες οι χριστιανικές Εκκλησίες που υιοθέτησαν τον Μονοφυσιτισμό ή Ευτυχιανισμό (από το όνομα του ιδρυτή του), ένα δόγμα που εμφανίστηκε τον 5ο αιώνα. Σύμφωνα με αυτό, η θεία φύση του Χριστού θεωρείται κυρίαρχη επί της ανθρώπινης, η οποία απορροφήθηκε από τη θεία φύση ως «σταγόνα μέλητος στον ωκεανό».Σημερα στον μονοσυφιτισμο προσχωρεί η πλειοψηφία του πληθυσμού στην Αρμενία, σχεδόν ο μισός πληθυσμός στην Αιθιοπία(στην οποία οι χριστιανοί αποτελούν το 63% περίπου το πληθυσμού εκ των οποίων οι μονοφυσίτες το 44% του πληθυσμού και οι Πεντηκοστιανοι το 18%) και την Ερυθραία (στην οποία ο μισός πληθυσμός είναι χριστιανοί, κατά κύριο λόγο μονοφυσίτες ενώ το υπόλοιπο μισό του πληθυσμού της χώρας προσχωρεί στο Ισλάμ) ενώ σημαντικές μειονότητες μονοφυσιτων υπάρχουν στην Αίγυπτο,τον Λίβανο και την Συρία.
Ο Μονοφυσιτισμός καταδικάστηκε από την Δ' Οικουμενική Σύνοδο της Χαλκηδόνας το 451 μ.Χ και την Ε΄ Οικουμενική Σύνοδο της Κωνσταντινούπολης το 553 μ.Χ. όπου και διατυπώθηκε το ορθόδοξο δόγμα, σύμφωνα με το οποίο ο Ιησούς υπάρχει σε ένα μόνο πρόσωπο και με δύο φύσεις, την ανθρώπινη και τη θεία, «ενωμένες και μη συγχεόμενες». Επειδή κάποιες εκκλησίες δεν δέχτηκαν τις δογματικές διατυπώσεις της Συνόδου της Χαλκηδόνας, και αναγνώριζαν μόνο τις 3 προηγούμενες Οικουμενικές Συνόδους, ονομάστηκαν Προχαλκηδόνιες (και μερικές φορές, Αντι-χαλκηδόνιες).
Στις Προχαλκηδόνιες Εκκλησίες ανήκουν η Κοπτική Εκκλησία (της Αιγύπτου), η Αρμενική Αποστολική Εκκλησία, η Συριακή Εκκλησία, η Εκκλησία του Μαλαμπάρ των Ινδιών, η Αιθιοπική Εκκλησία και η Εκκλησία της Ερυθραίας.
Mad Max: Ο δρόμος της οργής
Το Mad Max: Ο δρόμος της οργής (Mad Max: Fury Road) είναι αμερικανική μετά-αποκαλυπτική ταινία δράσης του 2015 σε σκηνοθεσία και παραγωγή Τζορτζ Μίλερ, και γράφτηκε από τον Μίλερ, Μπρένταν Μακ Κάρθυ και τον Νίκο Λαθούρη. Πρόκειται για την τέταρτη προσθήκη στη σειρά ταινιών Mad Max. Είναι μια συμπαραγωγή Αυστραλίας και ΗΠΑ, συγκεκριμένα των Kennedy Miller Mitchell, RatPac-Dune Entertainment και Village Roadshow Pictures. Η ταινία διαδραματίζεται σε ένα δυστοπικό έρημο κόσμο, όπου η βενζίνη και το νερό είναι σπάνια αγαθά. Ο Μαξ Ροκατάνσκι (Τομ Χάρντι) ενώνει τις δυνάμεις του με την Αυτοκράτειρα Φιουριόσα (Σαρλίζ Θερόν), ώστε να ξεφύγει από τον αρχηγό της σέχτας της, Αθάνατο Τζο (Χιου Κέις-Μπερν) και το στρατό του. Η Φιουριόσα οδηγεί ένα θωρακισμένο φορτηγό δεξαμενόπλοιο, σε μια μακρά διαδρομή με μάχες. Στην ταινία συμμετέχουν επίσης οι Νίκολας Χουλτ, Ρόζι Χάντινγκτον Γουάιτλι, Ράιλι Κίου, Ζόι Κράβιτζ, Άμπι Λι Κέρσο, και Κόρτνεϊ Ίτον.
Υπόθεση
Ο κόσμος είναι μια άγονη έρημος μετά την οικολογική καταστροφή που προκλήθηκε από την κοινωνική κατάρρευση και τον πόλεμο για τους φυσικούς πόρους. Ο Μαξ Ροκατάνσκι, ένας επιζών που καταδιώκεται από τις αναμνήσεις όλων των ανθρώπων που απέτυχε να προστατεύσει, συλλαμβάνεται και μεταφέρεται στην πόλη του πολέμαρχου Immortan Joe (Αθάνατος Τζο). Εκεί, ο Μαξ φυλακίζεται και χρησιμοποιείται ως "σάκος αίματος" για τον Νουξ ("Nux"), ένα άρρωστο Αγόρι του Πολέμου. Εν τω μεταξύ, η Ιμπέρατορ Φουριόζα (Imperator Furiosa), μια από τις υπαρχηγούς του Τζο, στέλνεται με το θωρακισμένο "War Rig" για να ανταλλάξει προϊόντα με βενζίνη και πυρομαχικά με δύο από τους συμμάχους του Τζο. Όταν ο Τζο συνειδητοποιεί ότι οι πέντε γυναίκες του διαφεύγουν με το Rig, οδηγεί τον στρατό του στην καταδίωξη της Φουριόζα, ζητώντας τη βοήθεια της πόλης του αερίου και της πόλης Bullet Farm. Ο Νουξ συμμετέχει στην καταδίωξη με τον Μαξ δεμένο στο αυτοκίνητό του και ακολουθεί μάχη. Η Φουριόζα πέφτει σε αμμοθύελλα και εγκαταλείπεται από όλους τους διώκτες της, εκτός από τον Νουξ, ο οποίος προσπαθεί να θυσιαστεί για να ανατινάξει το Rig. Ο Μαξ απελευθερώνεται και συγκρατεί τον Νουξ και η Φουριόζα καταστρέφει το αυτοκίνητό τους.
Μετά την καταιγίδα, ο Max βρίσκει τη Φουριόζα να επισκευάζει το Rig, συνοδευόμενη από τις γυναίκες του Τζο: Τις Toast, Capable, Dag, Cheedo και Angharad, η τελευταία από τις οποίες είναι έγκυος από τον Τζο. Ο Μαξ προσπαθεί να κλέψει το Rig, αλλά δεν γνωρίζει τον κωδικό για να παρακάμψει τους διακόπτες εξουδετέρωσης, οπότε συνεργάζεται απρόθυμα με τη Φουριόζα και τις συζύγους. Ο Νουξ επιβιβάζεται στο Rig καθώς αυτό φεύγει και προσπαθεί να σκοτώσει τη Φουριόζα. Κατατροπώνεται και πετιέται έξω, και ο στρατός του Τζο τον μαζεύει όταν περνάει από εκεί. Η Φουριόζα περνάει μέσα από ένα φαράγγι που ελέγχεται από μια συμμορία μηχανόβιων, έχοντας κανονίσει να ανταλλάξει καύσιμα για την ασφαλή διέλευσή της, αλλά η συμμορία στρέφεται εναντίον της όταν βλέπει έναν στρατό να πλησιάζει, αναγκάζοντάς την να διαφύγει. Οι μηχανόβιοι πυροδοτούν τα τοιχώματα του φαραγγιού για να εμποδίσουν την Τζο και στη συνέχεια καταδιώκουν το Rig, σταματώντας μόνο όταν η δεξαμενή καυσίμων εκραγεί. Ο Τζο ξεπερνά το μπλόκο με ένα τεράστιο φορτηγό και φτάνει το Rig, επιτρέποντας στον Νουξ να επιβιβαστεί και να επιτεθεί ξανά στη Φουριόζα, αλλά σκοντάφτει πριν φτάσει στην καμπίνα. Καθώς βοηθάει τον Μαξ, η Angharad πέφτει από το Rig και πατιέται θανάσιμα από τον Τζο, ο οποίος σταματάει προσωρινά την καταδίωξή του.
Η Capable βρίσκει τον Νουξ να κρύβεται στην Rig και τον παρηγορεί καθώς εκείνος θρηνεί για την αποτυχία του. Μετά το σκοτάδι, η Φουριόζα και ο Μαξ επιβραδύνουν τις δυνάμεις του Τζο με νάρκες που έχουν τοποθετήσει στους βάλτους, αλλά ο σύμμαχος του Τζο, ο Bullet Farmer, συνεχίζει την καταδίωξη. Το Rig κολλάει και ο Νουξ βγαίνει από την κρυψώνα του για να βοηθήσει στην απελευθέρωσή του, προσχωρώντας στο πλήρωμα. Η Φουριόζα τυφλώνει τον Bullet Farmer που πλησιάζει, και ο Μαξ τον αντιμετωπίζει και επιστρέφει με όπλα και πυρομαχικά. Το πρωί, η Φουριόζα εξηγεί στον Μαξ ότι το "Πράσινο Μέρος" στο οποίο προσπαθούν να διαφύγουν είναι μια ειδυλλιακή γη που θυμάται από τα παιδικά της χρόνια. Αναγνωρίζει ένα οικείο ορόσημο και φωνάζει την ιστορία της και την καταγωγή της φυλής της σε μια γυναίκα στην κορυφή. Η γυναίκα καλεί τη γυναικεία φυλή της, τις Βουβαλίνι, οι οποίες αναγνωρίζουν τη Φουριόζα ως μια από τις δικές τους που απήχθη όταν ήταν παιδί. Η Φουριόζα είναι συντετριμμένη όταν μαθαίνει ότι ο βάλτος της προηγούμενης νύχτας ήταν ο Πράσινος Τόπος, ο οποίος είναι πλέον ακατοίκητος, και ότι έχουν απομείνει μόνο επτά Βουβαλίνι. Η ομάδα, πλην του Μαξ, αρχίζει να διασχίζει μια απέραντη αλυκή, ελπίζοντας να βρει μια νέα πατρίδα.
Αφού βλέπει ένα όραμα ενός παιδιού που δεν κατάφερε να σώσει, ο Μαξ φτάνει και πείθει τους άλλους να επιστρέψουν από τον δρόμο που ήρθαν, λέγοντάς τους: "Ο δρόμος που πηγαίνετε, ακόμα και 180 μέρες ταξίδι από εδώ, δεν υπάρχει τίποτα άλλο παρά αλάτι", προτείνοντάς τους να επιστρέψουν και να πάρουν την ανυπεράσπιστη Πολιτεία, η οποία έχει άφθονο νερό και καλλιέργειες. Συναντούν τις δυνάμεις του Τζο και εμπλέκονται σε μάχη. Πέντε Βουβαλίνι και πολλά μέλη των δυνάμεων του Τζο σκοτώνονται και η Toast αιχμαλωτίζεται. Καθώς πλησιάζουν στο φαράγγι, ο Τζο μπαίνει μπροστά από το Rig για να το επιβραδύνει. Ενώ ο Μαξ μάχεται με τον μεγάλο ενήλικο γιο του Τζο, τον Rictus Erectus, η Φουριόζα, αν και σοβαρά τραυματισμένη, πηγαίνει να σώσει τον Τοστ και σκοτώνει τον Τζο. Οι επιζώντες νύφες και η Βουβαλίνι περνούν στο όχημα του Τζο και ο Νουξ θυσιάζεται καταστρέφοντας το Rig για να μπλοκάρει το φαράγγι, σκοτώνοντας τον Rictus. Ο Μαξ μεταγγίζει το αίμα του στη Φουριόζα, σώζοντάς της τη ζωή. Πίσω στην πολιτεία, οι άνθρωποι χαίρονται όταν μαθαίνουν το θάνατο του Τζο και σκίζουν το πτώμα του σε κομμάτια. Καθώς οι σύντροφοι του Μαξ μεταφέρονται θριαμβευτικά στο οχυρό του Τζο, ο Μαξ ανταλλάσσει μια ματιά με τη Φουριόζα και εξαφανίζεται μέσα στο πλήθος.
Βραβεία
Η ταινία κατάφερε να αποσπάσει έξι βραβεία Όσκαρ το 2016. Συγκεκριμένα, τα βραβεία Καλύτερου Μοντάζ, Καλύτερης Καλλιτεχνικής Διεύθυνσης, Καλύτερων Κοστουμιών, Καλύτερου Μακιγιάζ, Καλύτερου Ηχητικού Μοντάζ και Καλύτερου Μιξάζ.
Εξωτερικοί σύνδεσμοι
Κατηγορία:Ταινίες του 2015 Κατηγορία:Αμερικανικές ταινίες δράσης Κατηγορία:Αυστραλιανές ταινίες Κατηγορία:Αγγλόφωνες ταινίες Κατηγορία:Ταινίες δρόμου Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες γυρισμένες στη Ναμίμπια Κατηγορία:Ταινίες γυρισμένες στη Νότια Αφρική Κατηγορία:Ταινίες που κέρδισαν Όσκαρ Καλύτερης Ενδυματολογίας Κατηγορία:Ταινίες IMAX Κατηγορία:Ταινίες με μουσική σύνθεση Junkie XL
Μάνος Σοφιανός
Ο Μάνος Σοφιανός (1922 - 1986) ήταν Έλληνας ζωγράφος. Γεννήθηκε στη Καστέλλα στον Πειραιά, αργότερα μετοίκησε στο Μοσχάτο και από το 1963 διέμενε στην Αθήνα μέχρι το θάνατό του. Μαθήματα ζωγραφικής έλαβε από τον ζωγράφο Θ. Δρόσο. Το 1961 μετέβη στην Ευρώπη όπου και έκανε ελεύθερες σπουδές κοντά σε εξπρεσιονιστές ζωγράφους. Αργότερα παρακολούθησε την εργασία του Γ. Σικελιώτη.
Σούρμενα Τουρκίας
Τα Σούρμενα είναι μικρή πόλη του Πόντου με πληθυσμό 15.000 κατοίκων το 2012. Η πόλη θεωρείται πρωτεύουσα των ελληνόφωνων της ανατολικής Τραπεζούντας. Από τις 34 περιοχές των Σουρμένων, οι 29 είναι ελληνόφωνες ενώ από τα 19 χωριά τα 5 είναι εντελώς ελληνόφωνα. Οι περιοχές Σουρμένων, Τόνυας, Ματσούκας και Όφι είναι οι πιο πυκνοκατοικημένες ελληνόφωνες περιοχές στην επαρχία Τραπεζούντας.
Είναι γνωστή και ως Ισσιπόρτο Δήμαρχος είναι ο Ράχμι Ουστούν, από το Κόμμα Δικαιοσύνης και Ανάπτυξης.
Παραπομπές
Κατηγορία:Πόλεις της Τουρκίας
.nz
.nz είναι ο top-level domain κωδικός για τη Νέα Ζηλανδία στο διαδίκτυο.
Παραπομπές
Κατηγορία:Νέα Ζηλανδία Κατηγορία:Top-level domains
Toppdomän
Κότζι Ουτανάμπε
Ο Κότζι Ουτανάμπε (渡邊康二 Watanabe Kōji), γεννημένος στις 19 Ιανουαρίου 1942, είναι πρώην Ιάπωνας πρωταθλητής της αντισφαίρισης.
Ο Ουτανάμπε έπαιξε το πρώτο του τουρνουά στο Διεθνές του Μαϊάμι το 1961. Κέρδισε τον πρώτο του τίτλο στο Gruneweld της Δυτικής Γερμανίας τον Αύγουστο του 1966 νικώντας τον συμπατριώτη Ichizo Konishi. Το 1966 διεκδίκησε τον δεύτερο τίτλο του στο Oostende του Βέλγιου όπου νίκησε τον Νότιοαφρικάνο Jackie Saul παίρνοντας δύο σετ και χάνοντας ένα. Ο τρίτος του τίτλος ήρθε το 1968 στο Lowther Hard Court Championships, στο Λονδίνο, όπου κέρδισε τον Νέοζηλανδό παίκτη Όνι Παρούν με 2-1 σετ. Ο τέταρτος τίτλος του ήταν το 1969 στο Διεθνές της Αθήνας, όπου νίκησε τον Αυστραλό Τζεφφ Μάστερ με 3-1. Επίσης κέρδισε το 1966 στο Worcestershire Championship, το 1967 στο Bad Neuenahar, το 1969 το πρωτάθλημα της Andhra Pradesh.
Στα τουρνουά γκραντ σλαμ δύο φορές στο Όπεν Αυστραλίας, το 1965 και το 1969. , στο Γαλλικό Όπεν το 1964 και το 1966 και στο Γουίμπλεντον μία φορά το 1969. Ήταν επίσης προπονητής της ομάδας της Ιαπωνίας στο κύπελλο Ντέιβις (1971-1974) και αντιπρόεδρος της Ιαπωνικής Ένωσης Αντισφαίρισης [5].
Έπαιξε το τελευταίο του τουρνουά στο Tokyo Indoor το 1971, χάνοντας από τον Ίαν Φλέτσερ στα ημιτελικά.
Στους Ασιατικούς αγώνες του 1966 κέρδισε το χρυσό στο διπλό αντρών με συμπαίκτη τον Osamu Ishiguro, το χρυσό στο μεικτ΄με την Ρέικο Μιγιάγκι και το χρυσό στο ομαδικό αντρών.
Παραπομπές
Κατηγορία:Ιάπωνες αθλητές αντισφαίρισης Κατηγορία:Ιάπωνες προπονητές αντισφαίρισης
Αιθανικός αιθυλεστέρας
Ο αιθανικός αιθυλεστέρας ή οξικός αιθυλεστέρας, είναι ο εστέρας που παράγεται από την εστεροποίηση αιθανικού οξέος και αιθανόλης. Έχει σύντομο συντακτικό τύπο CH3COOCH2CH3, που γράφεται συντομογραφικά AcOEt. Είναι ένα άχρωμο υγρό με χαρακτηριστική γλυκιά οσμή (παρόμοια με το χυμό αχλαδιού. Χρησιμοποιείται σε διαλυτικά κόλλας και αφαίρεσης βαφής από νύχια (αρωματίζοντας την προπανόνη). Παράγεται σε μεγάλη κλίμαακα για να χρησιμοποιηθεί ως ένας διαλύτης. Το 1985 παράγονταν περί τους 400.000 τόννους το χρόνο στην Ιαπωνία, στη Βόρεια Αμερική και στην Ευρώπη μαζί. Το 2004, η παγκόσμια ετήσια παραγωγή του εκτιμάται ότι ήταν 1.300.000 τόννοι.
Εστεροποίηση
Ο αιθανικός αιθυλεστέρας μπορεί να παραχθεί με αντίδραση εστεροποίησης αιθανόλης (CH3CH2OH) και αιθανικού οξέος (CH3COOH) σε όξινο περιβάλλον :
Αλκυλίωση
Ο αιθανικός αιθυλεστέρας μπορεί να παραχθεί με αντίδραση αλκυλίωσης αιθανικού νατρίου (CH3COONa) με αιθυλαλογονίδιο (CH3CH2X) :
Ακυλίωση
Ο αιθανικός αιθυλεστέρας μπορεί να παραχθεί με αντίδραση ακυλίωσης αιθανόλης (CH3CH2OH), με τις ακόλουθες χημικές ενώσεις :
1. Με ακετυλαλογονίδιο (CH3COX):
2. Με άλλον αιθανικό αλκυλεστέρα (μετεστεροποίηση, CH3COOR):
3. Με προπεν-1-άλη (CH3CH=C=O):
Αντίδραση Tishchenko
Με επίδραση αιθανολικού νατρίου (π.χ. CH3CH2ONa) σε αιθανάλη, παράγεται αιθανικός αιθυλεστέρας :
Με αφυδρογόνωση αιθανόλης
Πρόκειται για ειδική βιομηχανική μέθοδο που βασίζεται στην καταλυτική αφυδρογόνωση αιθανόλης. Η μέθοδος είναι λιγότερο αποτελεσματική από αυτήν της εστεροποίησης, αλλά χρησιμοποιείται όταν υπάρχει περίσσεια αιθανόλης σε μια βιομηχανική μονάδα. Συνήθως η αφυδρογόνωση επιτυγχάνεται με χαλκό σε αυξηγμένη θερμοκρασία, αλλά μικρότερη από 250 °C. Η επιφάνεια του χαλκού αυξάνεται με απόθεσή του πάνω σε ψευδάργυρο, με τη μορφή αύξησης (φράκταλ) χιονονιφάφδας. Επίσης, η επιφάνεια μπορεί να αυξηθεί με απόθεση σε ζεολίτη, τυπικά ZSM-5. ϊχνη σπάνιων γαιών και αλκαλίων μετάλλων βοηθούν τη διεργασία. Τα παραπροϊόντα της αφυδρογόνωσης περιλαμβάνουν διαιθυλαιθέρα, που συνήθως εμφανίζεται στις αλουμινένιες περιοχές του καταλύτη, αιθανάλη και αλδολικά παράγωγα της τελευταίας, καθώς και ανώτεροι εστέρες και κετόνες. Ο διαχωρισμός των παραπάνω παραπροϊόντων και της περίσσειας της αιθανόλης βασίζεται στο γεγονός ότι η αιθανόλη σχηματίζει αζεοτροπικό μίγμα με το νερό, ο αιθανικός αιθυλεστέρας με την αιθανόλη και το νερό και η βουτανόνη (που σχηματίζεται από τη βουτανόλη-2, που είναι ένα από τα παραπροϊόντα) με την αιθανόλη και τον αιθανικό αιθυλεστέρα. Τα παραπάνω αζεοτροπικά μίγματα «σπάνουν» με πίεση, απόσταξη ταλάντευσης ή απόσταξη μεμβράνης.
Σαπωνοποίηση
Ο αιθανικός αιθυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας αιθανικό νάτριο (CH3COONa) και αιθανόλη (CH3CH2OH) :
Μετεστεροποίηση
Ο αιθανικός αιθυλεστέρας δίνει αντίδραση μετεστεροποίησης με αλκοόλη (ROH), σχηματίζοντας αιθανικό αλκυλεστέρα και αιθανόλη :
Αμμωνιόλυση
Ο αιθανικός αιθυλεστέρας δίνει αντίδραση αμμωνιόλυσης με αμμωνία (NH3), σχηματίζοντας μεθαναμίδιο (CH3CONH2) και αιθανόλη (CH3CH2OH) :
Επίδραση οργανομαγνησιακών ενώσεων
Ο αιθανικός αιθυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας μεθυλοκετόνη (RCOCH3) και αιθυλομαγνησιοαλογονίδιο(CH3CH2OMgX) :
Αναγωγή
Ο aiθανικός αιθυλεστέρας δίνει αντιδράσεις οξειδοαναγωγής, σχηματίζοντας αιθανόλη (CH3CH2OH) :
1. Με νάτριο (Na) και αιθανόλη (CH3CH2OH):
2. Με διυδρογόνο (H2) και νικέλιο (Ni):
3. Με λιθιοαργιλιοτετραϋδρίδιο (LiAlH4):
Συμπύκνωση
Ο αιθανικός αιθυλεστέρας δίνει χημική αντίδραση συμπύκνωσης με επίδραση νατρίου σε απρωτικούς διαλύτες, σχηματίζοντας βουτανοδιόνη και αιθανολικό νάτριο (CH3CH2ONa) :
Εφαρμογές
Ο αιθανικός αιθυλεστέρας χρησιμοποιείται κυρίως ως ένας διαλύτης και καθαριστικό, που είναι προτιμιταίος γιατί έχει χαμηλό οικονομικό κόστος, χαμηλή τοξικότητα και ευχάριστη οσμή. Για παράδειγμα χρησιμοποιείται για τον καθαρισμό τυπωμένων κυκλωμάτων και σε κάποια σκευάσματα αφαίρεσης βαφής νυχιών, παρόλο που για τον τελευταίο σκοπό χρησιμοποιούνται επίσης η προπανόνη, το αιθανονιτρίλιο και η προπανόλη-2. Χρησιμοποιείται επίσης για την αφαίρεση (με εκχύλιση) καφεΐνης κατά την παραγωγή ντεκαφεϊνέ καφέ και τσαγιού. Χρησιμοποιείται επίσης σε μπογιές ως ένας ενεργοποιητής ή σκληριντικό. Προστίθεται επίσης σε γλυκά, αρώματα και φρούτα. Σε αρώματα χρησιμοποιείται επειδή εξατμίζεται γρήγορα, αφήνοντας μόνη την αίσθηση του ίδιο του αρώματος στο δέρμα.
Εργαστηριακές εφαρμογές
Σε εργαστήριο, μίγματα που περιέχουν αιθανικό αιθυλεστέρα χρησιμοποιούνται ευρύτατα στη χρωματογραφία στήλης και σε εκχυλίσεις. Ωστόσο σπάνια επιλέγεται ως αντιδραστήτριο ή διαλύτης - φορέας αντίδρασης, εξαιτίας της τάσης του για υδρόλυση και μετεστεροποίηση, που σύνήθως δημιουργούν ανεπιθύμητα παραπροϊόντα. Είναι πολύ πτητικός και έχει χαμηλό σημείο ζέσεως. Εξαιτίας των παραπάνω ιδιοτήτων, μπορεί να αφαιρείται απλά με θέρμανση σε θερμό νερό των μιγμάτων που τον περιέχουν ή παρέχοντας ένα ρεύμα από συμπιεσμένο αέρα.
Παρουσία στο κρασί
Ο αιθανικός αιθυλεστέρας είναι ένα συνηθισμένο συστατικό στο κρασί, αφού είναι το προϊόν εστεροποίησης αιθανικού οξέος,που είναι το πιο συνηθισμένο και πτηρικότερο οργανικό οξύ που περιέχεται στο κρασί, και της αιθανόλης που παράγεται κατά τη ζύμωση που παράγει το κρασί. Το άρωμα του αιθανικού αιθυλεστέρα είναι εντονότερο σε νέας παραγωγής κρασιά και συνεισφέρει στην φρουτένια εντύπωση αυτών των κρασιών. Η μέση ευαισθησία των περισσότερων ανθρώπων στην οσφρητική ανίχνευσή του είναι της τάξης του 120 g/m3. Υπερβολική ποσότητα αιθανολικού αιθυλεστέρα στο κρασί είναι μειονέκτημα. Ακόμη, έκθεση του κρασιού στο ατμοσφαιρικό οξυγόνο, επίσης το υποβαθμίζει σε ποιότητα, γιατί παράγεται αιθανάλη, που αφήνει στο κρασί γεύση ξυδιού
Ως ήπιο εντομοκτόνο για την εντομολογία
Στο πεδίο της εντομολογίας ο αιθανικός αιθυλεστέρας δρα ως ένα αποτελεσματικό ασφυκτικό μέσο για τη συλλογή και μελέτη εντόμων. Ένα εντομοκτόνο δοχείο γεμίζεται με αιθανικό αιθυλεστέρα γεμίζεται γρήγορα με τα συλλεγόμενα έντομα, τα οποία σκοτώνει, χωρίς να τα καταστρέφει εξωτερικά. Επειδή δεν είναι υγροσκοπικό, αφήνει τα έντομα αρκετά μαλακά, κάνοντάς τον ιδιαίτερα κατάλληλο προϊόν διατήρησης συλλογής (σε αντίθεση με την παλαιότερα χρησιμοποιούμενη αιθανόλη).
Πηγές
Κατηγορία:Καρβοξυλικοί εστέρες Κατηγορία:Αρωματικές ύλες Κατηγορία:Πολικοί διαλύτες
Δήμος Αγίας Παρασκευής Κοζάνης
Ο Δήμος Αγίας Παρασκευής  ήταν δήμος του νομού Κοζάνης που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Εορδαίας. Βρισκόταν στο ανατολικό τμήμα του νομού. Καταλάμβανε έκταση 119.606 στρεμμάτων και είχε (πραγματικό) πληθυσμό 1.977 κατοίκους. Το όνομα του προέρχεται από το εξωκλήσσι της Αγίας Παρασκευής που βρίσκεται χτισμένο στους πρόπδες του Βερμίου. Έδρα του ήταν ο Άγιος Χριστόφορος.
Ιστορικά στοιχεία της περιοχής
Κατά την επανάσταση του 1821 οι κάτοικοι της περιοχής του δήμου Αγίας Παρασκευής αγωνίστηκαν κατά των Οθωμανών. Σπουδαίος αγωνιστής της επανάστασης του 1821 ήταν ο Δημήτριος Γεωργίου (γενν. 1793) από τη Σπηλιά.
Διαίρεση
Στο δήμο περιλαμβάνονταν τα εξής 4 δημοτικά διαμερίσματα:
Σημειώσεις
<references responsive="0" group="Σημ." />
Αγιας Παρασκευης Κοζανης
Света Петка (дем)
Ράχη Ιωαννίνων
Για οικισμούς με το ίδιο όνομα δείτε το λήμμα: Ράχη
Η Ράχη είναι ορεινό χωριό του νομού Ιωαννίνων στην Ήπειρο σε υψόμετρο 640 μέτρων, το οποίο βρίσκεται στις υπώρειες του όρους Ξηροβούνι. Απέχει 33,5 χλμ. νότια από την πόλη των Ιωαννίνων και 2 χλμ. βορειοδυτικά από τη Σκλίβανη. Ως οικισμός αναγνωρίστηκε το 1961. Σύμφωνα με το σχέδιο Καλλικράτης, μαζί με τα χωριά Σκλίβανη, Άγιος Γεώργιος, Άγιος Χριστόφορος, Κουλουραίικα, Προφήτης Ηλίας, Σταυρός και Χώρα αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 11 κατοίκους.
Καύση
Καύση ξύλου με φλόγες|thumb|right Καύση [[αιθανόλη|αιθανόλης και αέρα|thumb|left]] Καύση μεθανοϋδριτών|thumb|right Με τον όρο καύση χαρακτηρίζεται (πλέον) οποιαδήποτε χημική αντίδραση συνοδεύεται από έκλυση θερμότητας ίσως και φωτός, που συνδυάζονται (συχνά) με την εμφάνιση φλόγας, από θερμά αέρια προϊόντα, ή λάμψης.
Οι καύσεις είναι εξώθερμες οξειδοαναγωγικές αντιδράσεις, μεταξύ ενός (τουλάχιστον) καυσίμου και ενός (τουλάχιστον) οξειδωτικού.
Παλιότερα ονομαζόταν καύση κάθε αντίδραση με το οξυγόνο (Ο2) που ελευθερώνει θερμότητα και φως. Σήμερα είναι δεκτό ότι και άλλες χημικές ουσίες εκτός του Ο2 μπορούν να προκαλέσουν διάφορες καύσεις. Τέτοιες χημικές ουσίες είναι το όζον (O3), το φθόριο (F2), το χλώριο (Cl2) κ.ά. Πάντως, συνήθως όταν αναφέρεται ο όρος καύση, χωρίς άλλη διευκρίνιση, εννοείται ότι πρόκειται για καύση με οξυγόνο ή με αέρα.
Ειδικότερα οι καύσεις των οργανικών ενώσεων θεωρούμε ότι γίνονται με Ο2 ή με χημικές ουσίες που περιέχουν οξυγόνο όπως ο αέρας ή το οξείδιο του χαλκού (CuO).
Η καύση μιας χημικής ουσίας πραγματοποιείται σε μια χαρακτηριστική θερμοκρασία (που συχνά όμως εξαρτάται και από την επικρατούσα πίεση, ιδιαίτερα για αέρια καύσιμα) που ονομάζεται θερμοκρασία ή σημείο ανάφλεξης της συγκεκριμένης χημικής ουσίας.
Καύσιμα ή καύσιμες ύλες ονομάζονται τα στερεά, υγρά ή αέρια σώματα που με την καύση τους παράγουν εκμεταλλεύσιμη θερμότητα. Η ελεγχόμενη καύση των καυσίμων σε θαλάμους καύσης χρησιμοποιείται σε μια σειρά από εφαρμογές (π.χ. μηχανές εσωτερικής καύσης, λέβητες) για την παραγωγή θερμότητας και γενικότερα ενέργειας.
Ένα απλό παράδειγμα καύσης χημικού στοιχείου είναι η καύση υδρογόνου και οξυγόνου:
Ένα άλλο απλό παράδειγμα καύσης οργανικής ένωσης είναι η καύση μεθανίου και οξυγόνου:
Είδη καύσης
Οι καύσεις διακρίνονται σε πλήρεις ή τέλειες και σε ατελείς ανάλογα με την ποσότητα του Ο2 που είναι διαθέσιμη και τις συνθήκες που επικρατούν κατά τη διάρκειά τους.
Ακόμη χρησιμοποιείται ο όρος:
Παραδείγματα τέλειας και ατελούς καύσης
Σε μια τέλεια καύση το καύσιμο που καίγεται σε οξυγόνο παράγει έναν περιορισμένο αριθμό προϊόντων. Όταν ένας υδρογονάνθρακας καίγεται με οξυγόνο, τα προϊόντα που παράγονται είναι μόνο διοξείδιο του άνθρακα και υδρατμοί. Όταν καίγονται χημικά στοιχεία, τα προϊόντα τους είναι κυρίως τα πιο συνηθισμένα τους οξείδια. Όταν καίγεται άνθρακας παράγεται μόνο διοξείδιο του άνθρακα. Όταν καίγεται το άζωτο παράγεται διοξείδιο του αζώτου (NO2). Όταν καίγεται θείο παράγεται τριοξείδιο του θείου (SO3). Τέλος, όταν καίγεται σίδηρος παράγεται τριοξείδιο του σιδήρου (Fe2O3).
Η συνήθης καύση δεν ευνοεί απαραίτητα την παραγωγή προϊόντων με το μέγιστο δυνατό αριθμό οξείδωσης των χημικών στοιχείων (σε στοιχειακή μορφή ή στη μορφή ενώσεών τους) που παίρνουν μέρος σε αυτήν (την καύση). Το αποτέλεσμα μπορεί να εξαρτάται π.χ. από τη θερμοκρασία που πραγματοποιείται η καύση. Για παράδειγμα, το τριοξείδιο του θείου δεν παράγεται συνήθως ποσοτικά (δηλαδή 100%) όταν καίγεται θείο. Τα οξείδια του αζώτου αρχίζουν να παράγονται (κατά την καύση αζωτούχων ενώσεων ή σε περίπτωση καύσης παρουσία αζώτου) σε θερμοκρασίες πάνω από 1.540°C και πάνω από ένα είδος οξειδίων του αζώτου παράγονται σε υψηλότερες θερμοκρασίες. Κάτω από αυτήν τη θερμοκρασία (δηλαδή κάτω από 1.540°C) παράγεται (ή παραμένει αν ήδη υπήρχε) ευνοϊκά στοιχειακό άζωτο. Το αποτέλεσμα της καύσης εξαρτάται επίσης από τη συγκέντρωση του οξυγόνου.
Στις περισσότερες βιομηχανικές εφαρμογές φωτιάς, η πηγή του οξειδωτικού είναι ο ατμοσφαιρικός αέρας. Σύμφωνα με τη μέση σύσταση του ατμοσφαιρικού αέρα, για κάθε γραμμομόριο (mole) οξυγόνου συνυπάρχουν ακριβώς 3,76 γραμμομόρια αζώτου. Το άζωτο δεν παίρνει μέρος στην καύση, αλλά ιδιαίτερα σε υψηλές θερμοκρασίες (πάνω από 1.540°C), μια ποσότητα αζώτου μετατρέπεται σε NOx (ο τύπος αυτός εκπροσωπεί όλα τα οξείδια του αζώτου). Συνήθως το ποσοστό σχηματισμού NOx είναι μεταξύ 2 ppm και 1%. Επιπλέον, όταν έχουμε ατελή καύση, μέρος του άνθρακα (αν μετέχει ανθρακούχα ουσία στην καύση) μετατρέπεται σε μονοξείδιο του άνθρακα. Ένα πιο πλήρες σύνολο στοιχειομετρικών εξισώσεων για την καύση μεθανίου σε ατμοσφαιρικό αέρα είναι το ακόλουθο:
Ατελής καύση υπάρχει μόνο όταν δεν υπάρχει αρκετό οξυγόνο για να επιτραπεί στο καύσιμο να αντιδράσει ολοκληρωτικά και να παραγάγει διοξείδιο του άνθρακα και υδρατμούς (όταν καίγεται υδρογονάνθρακας σε αέρα ή οξυγόνο). Μπορεί επίσης να συμβεί όταν η καύση γίνεται παγιδευμένη σε ένα «χωνευτήρι θερμότητας», όπως είναι μια στερεή επιφάνεια ή μια παγίδα φλόγας.
Στα περισσότερα οργανικά καύσιμα, όπως το ντήζελ, το κάρβουνο ή το ξύλο, συμβαίνει πρώτα πυρόλυση του καυσίμου και μετά καύση των προϊόντων αυτής. Στην περίπτωση της ατελούς καύσης, μέρος των προϊόντων της πυρόλυσης μπορεί να παραμένουν χωρίς να καούν και να ρυπάνουν τον παραγόμενο καπνό με επιβλαβή σωματίδια ή και αέρια. Μερικώς οξειδωμένα προϊόντα μπορεί να αποτελούν επίσης ένα πρόβλημα. Π.χ. μερική οξείδωση της αιθανόλης μπορεί να δώσει τη βλαβερή αιθανάλη, αιθάλη και τοξικό μονοξείδιο του άνθρακα.
Η ποιότητα της καύσης μπορεί να βελτιωθεί με τον αρτιότερο σχεδιασμό των συσκευών καύσης, είτε πρόκειται για καυστήρες είτε για κινητήρες εσωτερικής καύσης. Επιπλέον βελτιώσεις είναι διαθέσιμες με τη χρήση συσκευών καταλυτικών μετατροπέων ή και με την επιστροφή των καυσαερίων στη διεργασία καύσης. Τέτοιες συσκευές είναι νομικώς απαραίτητες σε ορισμένες χώρες για τα αυτοκίνητα που κυκλοφορούν σ' αυτές. Επίσης, παρόμοιες μεγάλες συσκευές πρέπει να περιλαμβάνονται σε καυστήρες οικιακής θέρμανσης και βιομηχανικές εγκαταστάσεις, όπως θερμοηλεκτρικές μονάδες, για να επιτύχουν τα νόμιμα επίπεδα εκπομπών ρύπων.
Ο βαθμός της καύσης μπορεί να μετρηθεί και να αναλυθεί με τον κατάλληλο εξοπλισμό ελέγχου. Οι κατασκευαστές, οι πυροσβέστες, διάφοροι μηχανικοί και περιβαντολλογικοί επιστήμονες χρησιμοποιούν αναλυτές καυσαερίων για να ελέγξουν την αποτελεσματικότητα ενός καυστήρα κατά τη διάρκεια μιας καύσης. Επιπλέον και η αποτελεσματικότητα ενός κινητήρα εσωτερικής καύσης επίσης μπορεί να μετρηθεί με τον ίδιο τρόπο. Σε κάποιες χώρες οι αρχές της τοπικής αυτοδιοίκησης ή η τροχαία είναι επιφορτισμένες με το καθήκον ελέγχου των καυσαερίων των οχημάτων που κυκλοφορούν στους δρόμους ευθύνης τους.
Υποβόσκουσα καύση
«Υποβόσκουσα καύση» ή «χόβωλη» είναι μια αργή καύση σε χαμηλή θερμοκρασία και χωρίς παρουσία φλόγας, που διατηρείται από τη θερμότητα που παράγεται από την επαφή του οξυγόνου με την επιφάνεια του καυσίμου. Είναι μια τυπική περίπτωση ατελούς καύσης. Στα στερεά καύσιμα που μπορούν να διατηρήσουν υποβόσκουσα καύση περιλαμβάνονται το κάρβουνο, η κυτταρίνη, το ξύλο, το βαμβάκι, ο καπνός, η τύρφη, ο χούμος, κάποιοι συνθετικοί αφροί, απανθρακωμένα πολυμερή που περιλαμβάνουν αφρό ή σκόνη πολυουρεθάνης. Κοινά παραδείγματα αποτελεσμάτων υποβόσκουσας καύσης είναι η έναρξη πυρκαγιών σε κατοικίες από θερμαινόμενα από ασθενείς πηγές θερμότητας (όπως μισοσβησμένο τσιγάρο ή ένα βραχυκυκλωμένο ηλεκτροφόρο καλώδιο) επικαλυμμένα έπιπλα και η έναρξη δασικών πυρκαγιών από θερμαινόμενη βιομάζα.
Παρατηρήσεις, υποσημειώσεις και αναφορές
Κατηγορία:Χημικές ιδιότητες Κατηγορία:Είδη χημικών αντιδράσεων
Κυπριακή Ομοσπονδία Καλαθοσφαίρισης
Η Κυπριακή Ομοσπονδία Καλαθόσφαιρας (τουρκικά: Kıbrıs Basketbol Federasyonu, αγγλικά: Cyprus Basketball Federation) είναι ο ανώτατος διοικητικός οργανισμός για την καλαθοσφαίριση στην Κύπρο. Υπό την εποπτεία της βρίσκονται τα επαγγελματικά και ερασιτεχνικά πρωταθλήματα στο νησί, καθώς επίσης και οι εθνικές ομάδες που αντιπροσωπεύουν την Κύπρο στις διεθνείς ανδρικές και γυναικείες διοργανώσεις.
Διοίκηση
Αποτελεί παράρτημα του Κυπριακού Οργανισμού Αθλητισμού και εδρεύει στη Λευκωσία. Ιδρύθηκε στις 19 Δεκεμβρίου 1965 και έγινε πλήρες μέλος της F.I.B.A. το 1974. Εν ενεργεία Πρόεδρος είναι ο Ανδρέας Μουζουρίδης.
Διοργανώσεις
Οι εγχώριες διοργανώσεις ενηλίκων για τις οποίες είναι υπεύθυνη ως διοργανώτρια αρχή η Κυπριακή Ομοσπονδία είναι οι ακόλουθες:
Άννα Ερριέττα της Βαυαρίας
Η Άννα Ερριέττα (γαλλ. Anne Henriette, 13 Μαρτίου 1648 – 23 Φεβρουαρίου 1723) από τον Οίκο των Βίττελσμπαχ ήταν κόρη του Κόμη του Παλατινάτου-Ζίμμερν και με τον γάμο της έγινε πριγκίπισσα του Κονντέ.
Βιογραφία
Η Άννα Ερριέττα Ιουλία ήταν η δεύτερη κόρη του Εδουάρδου του Παλατινάτου-Ζίμμερν και της Άννας Γκοντζάγκα, κόρης του Καρόλου Α΄ της Μάντουα.
Οικογένεια
Παντρεύτηκε το 1663 τον Ερρίκο Γ΄ Ιούλιο του Κονντέ και είχε τέκνα:
Παραπομπές
Κατηγορία:Οίκος του Βίττελσμπαχ Κατηγορία:Πριγκίπισσες τoυ Παλατινάτου Κατηγορία:Γερμανίδες παλατινές κόμισσες Κατηγορία:Γαλλίδες δούκισσες